stanford-oval/wikipedia huggingface dataset:
יון אנדוני גויקוצ'אה
קריירה כשחקן > בילבאו וסוף הקריירה

בסוף העונה עזב גויקוצ'אה את ברצלונה ועבר לאתלטיק בילבאו. הוא פתח בהרכבה ברוב משחקיה החל מהרגע שהצטרף אליה. בעונתו הראשונה השתתף עמה בגביע אופ"א, שם הגיעה לשמינית הגמר, ועזר לה להגיע למקום ה-8 בליגה. את שערו הראשון והיחיד במדיה כבש ב-3 בדצמבר 1994, בהפסד 1–2 לאתלטיקו מדריד. בעונה הבאה, בה הידרדרה בילבאו למקום ה-15, ערך 33 הופעות בליגה. בעונתו השלישית בבילבאו שימש לרוב שחקן מחליף - הוא פתח ב-10 משחקי ליגה ונכנס כמחליף ב-21 נוספים, מסייע לקבוצה, אותה אימן לואיס פרננדס, להגיע למקום ה-6 בליגה. בקיץ 1997 עזב את ספרד והצטרף לחוליו סלינאס ביוקוהמה מוטורס שמהליגה היפנית. הוא שיחק שם שנה, לפני ששב בתחילת 1999 לאוסאסונה, קבוצת נעוריו, שהייתה אז בליגה השנייה. עמו הידרדרה אוסאסונה מצמרת הליגה למרכז הטבלה, ובסוף העונה פרש ממשחק, בהיותו בן 33.
קריירה כשחקן > קריירת נבחרות

גויקוצ'אה השתתף עם נבחרת ספרד עד גיל 20 באליפות העולם לנוער ב-1985. בחצי הגמר נגד ברית המועצות כבש שער בדקה האחרונה של ההארכה, בזכותו השוויתה ספרד את התוצאה לתיקו 2-2 ונערך דו-קרב בעיטות עונשין, בו ניצחה ספרד. בגמר הפסידה ספרד לברזיל בהארכה. לאחר מכן החל לשחק מדי נבחרת ספרד הצעירה, והוא הבקיע שני שערים בטורניר טולון. הוא לא לקח בזכייתה של נבחרת באליפות אירופה לנוער ב-1986. בהמשך השתתף עם הנבחרת הצעירה במהדורה הבאה של אליפות אירופה, בה הודחה על ידי הולנד ברבע הגמר.
את הופעת הבכורה בנחרת ספרד הבוגרת ערך גויקוצ'אה ב-12 בספטמבר 1990, במשחק ידידות עם ברזיל. הוא השתתף עם הנבחרת במוקדמות יורו 1992, אך נבחרתו כשלה בהעפלה לטורניר הגמר. לאחר מכן השתתף עמה במוקדמות מונדיאל 1994 ועזר לה להעפיל לטורניר הגמר שנערך בארצות הברית. הוא נכלל בסגל הנבחרת, אותה אימן חבייר קלמנטה, והוא השתתף בכל משחקיה במהלך הטורניר. הוא הבקיע את שעריו הראשונים בטורניר - הראשון היה בתיקו 2-2 עם קוריאה הדרומית והשני בתיקו 1-1 עם גרמניה. ספרד הגיעה עד לרבע הגמר, שם הפסידה לאיטליה 2-1. במשחק ידידות עם פינלנד ב-30 בנובמבר 1994 נכנס כמחליף והבקיע את שערו השלישי בנבחרת. הוא שיחק עם הנבחרת במוקדמות יורו 1996 והבקיע את שערו הרביעי והאחרון בניצחון על ארמניה ב-26 באפריל 1995, אך הוא לא זומן לטורניר הגמר, ודרכו בנבחרת תמה במשחק ידידות עם נורווגיה ב-15 בנובמבר 1995. בסך הכול הבקיע 4 שערים ב-36 הופעות במדי נבחרת ספרד.
לאחר הפרישה

ב-2005, 6 שנים לאחר פרישתו ממשחק, החל גויקוצ'אה לעבוד כעוזר מאמן תחת חוסה אחל סיגנדה, חברו לקבוצה באוסאסונה ובבילבאו. תפקידם הראשון היה באוסאסונה ב', קבוצת המילואים של אוסאסונה. תפקידם השני היה בקבוצה הבוגרת של המועדון, והם עבדו שם מתחילת עונת 2006/2007 ועד מחזורי הפתיחה של עונת 2008/2009. בעונת 2009/2010 עבדו השניים בחרס שעלתה בעונה שלפני כן לליגה הראשונה, אך בשל יכולת דלה של הקבוצה עזבו אותה באמצע העונה, בראשית 2010.
סטטיסטיקה

| מועדון> עונה.ספרד | מועדון> מועדון.ספרד | מועדון> ליגה.ספרד | ליגה> הופעות.ליגה | ליגה> שערים.ליגה |
| --- | --- | --- | --- | --- |
| 1985/1986 | אוסאסונה | הליגה הספרדית | 20 | 1 |
| 1986/1987 | אוסאסונה | הליגה הספרדית | 38 | 7 |
| 1987/1988 | אוסאסונה | הליגה הספרדית | 36 | 11 |
| 1988/1989 | ריאל סוסיאדד | הליגה הספרדית | 38 | 6 |
| 1989/1990 | ריאל סוסיאדד | הליגה הספרדית | 36 | 4 |
| 1990/1991 | ברצלונה | הליגה הספרדית | 37 | 3 |
| 1991/1992 | ברצלונה | הליגה הספרדית | 32 | 0 |
| 1992/1993 | ברצלונה | הליגה הספרדית | 29 | 3 |
| 1993/1994 | ברצלונה | הליגה הספרדית | 28 | 0 |
| 1994/1995 | אתלטיק בילבאו | הליגה הספרדית | 28 | 1 |
| 1995/1996 | אתלטיק בילבאו | הליגה הספרדית | 33 | 0 |
| 1996/1997 | אתלטיק בילבאו | הליגה הספרדית | 31 | 0 |
| יפן | יפן | יפן | ליגה | ליגה |
| 1998 | יוקוהמה אף. מרינוס | הליגה היפנית | 23 | 0 |
| מדינה | ספרד | ספרד | 386 | 36 |
| מדינה | יפן | יפן | 23 | 0 |
| סך הכול | סך הכול | סך הכול | 409 | 36 |
תארים > כשחקן > ברצלונה

הליגה הספרדית (4): 1990/1991, 1991/1992, 1992/1993, 1993/1994
גביע אירופה (1): 1991/1992
הסופר קאפ הספרדי (2): 1991, 1992
הסופר קאפ האירופי (1): 1992
תארים > כשחקן > אישיים

פרס דון בלון: 1990/1991
תארים > כשחקן > נבחרת ספרד עד גיל 20

אליפות העולם עד גיל 20: מקום שני, 1985
הערות שוליים

↑  De atacante a lateral, una reconversión recurrente,‏ מונדו דפורטיבו, 15.10.2015
↑  How Johan Cruyff reinvented modern football at Barcelona, מגזין FourFourTwo,‏ 22.10.2015
↑  Spain - Footballer of the Year,‏ RSSSF
↑  El Xerez destituye al 'Cuco' Ziganda,‏ 20 minutos,‏ 12.1.2010
| נבחרת ספרד – מונדיאל 1994 |
| --- | --- | --- |
|  1 זוביזרטה •  2 פרר •  3 אוטרו •  4 קמארסה •  5 אבלרדו •  6 היירו •  7 גויקוצ'אה •  8 גאררו •  9 גוארדיאולה •  10 באקרו •   11 צ'יקי •  12 סרג'י • 13 קניסארס •  14 חואנלה • 15 קמינרו • 16 מינמברס • 17 וורו • 18 אלקורטה • 19 סלינאס • 20 נדאל • 21 לואיס אנריקה • 22 לופטגי • מאמן: קלמנטה |  1 זוביזרטה •  2 פרר •  3 אוטרו •  4 קמארסה •  5 אבלרדו •  6 היירו •  7 גויקוצ'אה •  8 גאררו •  9 גוארדיאולה •  10 באקרו •   11 צ'יקי •  12 סרג'י • 13 קניסארס •  14 חואנלה • 15 קמינרו • 16 מינמברס • 17 וורו • 18 אלקורטה • 19 סלינאס • 20 נדאל • 21 לואיס אנריקה • 22 לופטגי • מאמן: קלמנטה | ספרד |
יחסי אוסטרליה–בליז

| יחסי אוסטרליה–בליז |
| --- | --- |
אוסטרליה: בליז


אוסטרליה: בליז
שטח (בקילומטר רבוע)
7,741,228: 22,966
אוכלוסייה
26,778,707: 418,539
תמ"ג (במיליוני דולרים)
1,723,827: 3,282
תמ"ג לנפש (בדולרים)
64,373: 7,840
משטר
מונרכיה חוקתית   דמוקרטיה פרלמנטרית: דמוקרטיה פרלמנטרית

יחסי אוסטרליה–בליז הם היחסים הדיפלומטיים הרשמיים שבין הקהילייה של אוסטרליה לבין בליז.
סקירה כללית

אוסטרליה ובליז משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה.
ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים. אוסטרליה עוזרת רבות לבליז בענייני פיתוח, היות שמדובר במדינה מתפתחת ללא משאבים מיוחדים וגירעונות כספיים. אוסטרליה תרמה כ-60 מיליון דולר אמריקאי לבליז בין השנים 2010-2014.
לשתי המדינות פרויקט משותף במטרה לשמור על ניקיון האוקיינוס ממזיקים ומזיהום, למעשה, כל מערכת היחסים שלהן מבוססת על הנושא הזה.
ייצוג

אוסטרליה אינה מיוצגת בבליז באף דרג, הן בדרג השגרירות והן בדרג הקונסולרי. השגרירות (נציבות גבוהה) המייצגת שלה בבליז היא זו שנמצאת בפורט אוף ספיין, בירת טרינידד וטובגו.
בליז אינה מיוצגת באוסטרליה בדרג השגרירות. בליז מיוצגת באוסטרליה בדרג הקונסולרי באמצעות קונסוליה שהיא מחזיקה בברוקווייל, ניו סאות' ויילס, אוסטרליה.
יחידת נ"מ מוצנחת

| --- | --- |
סיכת לוחמי היחידה
סיכת לוחמי היחידה
 פרטים
 מדינה:  ישראל ישראל
 שיוך:   צה"ל
 סוג:  יחידת נ"מ מוצנחת ויחידת חי"ר מובחרת
 בסיס האם:  ?
 אירועים ותאריכים
 תקופת הפעילות:  1992–2014 (כ־22 שנים)
 נתוני היחידה
 ייעוד:  התמחות בהפעלת אמצעי נ"מ ניידים מעבר לקווי האויב
 ציוד עיקרי:  FIM-92 סטינגר (ברקן)
 פיקוד
 יחידת אם:  בתחילה אגד נ"מ 167, מאוחר יותר אגד נ"מ 168. כפיפות פיקודית: עוצבת האש
 מפקדים:  ראו רשימה למטה
ינמ"מ 7298 (יחידת נ"מ מוצנחת) הייתה יחידה מובחרת בצה"ל, שהתמחתה בהפעלת אמצעי נ"מ (נגד-מטוסים) ניידים מעבר לקווי האויב.
סמל אגד 168 שאליו השתייכה היחידה
היחידה נוסדה בשנת 1992 ופעלה עד לסגירתה בשנת 2014.
מיונים וקבלה ליחידה

לוחמי היחידה התמיינו תחילה ליחידת מגלן ולאחר חלקו הראשון של המסלול שכולל הכשרה בסיסית בבא"ח 35 (בא"ח צנחנים) עלו הלוחמים ליחידה במסע כומתה ארוך ומפרך בסיומו קיבלו החיילים את הכומתה האדומה. מכאן התחילה הכשרת החיילים כלוחמי מגלן – הם מבצעים סדרות אימון העוסקות בשלל תחומים המכשירים אותם ללוחמה מבצעית. לאחר שלב זה יוצאים החיילים לקורס מ"כים ייעודי בו מתורגלים החיילים בפיקוד על חיילים. משך קורס זה כחודשיים והוא מתבצע בבית ספר למ"כים. לאחר קורס מ"כים מגיע חלקו האחרון של המסלול העוסק בתכנים ייעודים על פי תחומי העיסוק של הצוות, שלב זה התאפיין בפעילות אינטנסיבית אשר ריכזה את מרב התחומים אותם למד החייל במהלך שירותו עד כה, ובנוסף הייעוד הספציפי של הצוות, כאשר אחד מבין הייעודים הוא הפעלת אמצעי נ"מ ניידים מעבר לקווי אויב לשם הגנה אווירית בזמן מינימלי ליחידות עומק (כגון סיירת מטכ"ל, יחידת שלדג ושייטת 13), ולכן הצוות שזהו ייעודו נשלח להכשרת נ"מ בביסנ"מ ומכאן צוות זה של יחידת מגלן מתפצל ליחידה נפרדת: הינמ"מ. לבסוף עוברים הלוחמים אימון מסכם מסלול, שבסופו נערך טקס בו מוענקת להם סיכת הלוחם של היחידה.
לוחמי היחידה, כלוחמי יחידות מיוחדות אחרות, חבשו כומתות אדומות והשתייכו מבחינה ארגונית למערך הנ"מ תחת אגד 167 ולאחר מכן תחת אגד 168, אולם הכפיפות הפיקודית בפועל הייתה נתונה לאוגדה 98.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ביוני 2005 קיבלה ינמ"מ תעודת הצטיינות יחידתית מהנשיא דאז משה קצב "על פועלה הרב בשנה האחרונה במסגרת פעילות מבצעית בשטחים והישגים רבים נוספים".
היחידה נסגרה בשנת 2014 עקב סגירת כל מערך הברקן בחיל האוויר, ובשל החשש שאם היחידה תועבר לפיקוד אוגדה 98, נשק היחידה יופנה בטעות כלפי כלי טיס של חיל האוויר, בהיעדר מרכז שליטה ובקרה מתאים.
אמצעי לחימה

הנשק העיקרי של היחידה היה FIM-92 סטינגר (ברקן) וציוד היחידה כלל אמל"ח מיוחד ואמצעים מסווגים.

לוחמי היחידה היו מצוידים בנשק אישי מסוג רובה M4A1 פלאט-טופ, במקלעי נגב ומאג וברובי צלפים מיוחדים, בהם SR-25.
משגר FIM-92 סטינגר (ברקן)
M4A1 פלאט-טופ
מפקדי היחידה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סמל לוחמי היחידה

הסמל מהווה שילוב בין כנפי העטלף המייצגות את מערך הנ"מ מאז הקמתו, בשילוב עם סמל "עוצבת האש" שהיא אוגדה 98, מעוטר במגן דוד.
הערות שוליים

↑  פורטל רעל - יחידת ינמ"מ.
↑  ימי מילואים, באתר חיל האוויר הישראלי.
↑  "70 שנות הגנה אווירית מאז ועד היום...", משרד הביטחון – ההוצאה לאור, יוני 2018, עמ׳ 83-84.
יחסי אוסטרליה–בולגריה

| יחסי אוסטרליה–בולגריה |
| --- | --- |
אוסטרליה: בולגריה


אוסטרליה: בולגריה
שטח (בקילומטר רבוע)
7,741,228: 110,879
אוכלוסייה
26,778,707: 6,746,791
תמ"ג (במיליוני דולרים)
1,723,827: 101,584
תמ"ג לנפש (בדולרים)
64,373: 15,057
משטר
מונרכיה חוקתית: רפובליקה

יחסי אוסטרליה–בולגריה הם היחסים הדיפלומטיים בין חבר העמים של אוסטרליה לבולגריה. שתי המדינות הן חברות האו"ם.
סקירה כללית

היחסים בין המדינות כוננו בשנת 1972, ובשנים האחרונות קיימת נטייה לחיזוק היחסים בין המדינות בתחומי החינוך, המסחר והיחסים הכלכליים, שיתוף פעולה מדעי, טכני ותרבותי.
כ-15,000 בולגרים חיים כיום באוסטרליה.
נציגויות דיפלומטיות

אוסטרליה מיוצגת בבולגריה באמצעות שגרירותה באתונה, יוון, ובנוסף היא מחזיקה קונסוליה בסופיה.
בולגריה מחזיקה באוסטרליה שגרירות בקנברה.
יחסי אוסטרליה–בחריין

| יחסי אוסטרליה–בחריין |
| --- | --- |
אוסטרליה: בחריין


אוסטרליה: בחריין
שטח (בקילומטר רבוע)
7,741,228: 760
אוכלוסייה
26,778,707: 1,616,117
תמ"ג (במיליוני דולרים)
1,723,827: 43,205
תמ"ג לנפש (בדולרים)
64,373: 26,734
משטר
מונרכיה חוקתית   דמוקרטיה פרלמנטרית: מונרכיה חוקתית

יחסי אוסטרליה–בחריין (באנגלית: Australia–United States relations, בערבית: العلاقات الأسترالية البحرينية) הם היחסים הדיפלומטיים בין הקהילייה של אוסטרליה ובין ממלכת בחריין.
סקירה כללית

היחסים בין אוסטרליה לבחריין הם יחסים ארוכים והיסטוריים המבוססים על היחסים הכלכליים הפוריים המתקיימים בין שתי המדינות. היחסים בין שתי המדינות מתקיימים במסגרת התוכנית האסטרטגית של אוסטרליה עם מדינות המפרץ, כל המדינות באזור מרוויחות מהיחסים עם אוסטרליה ואוסטרליה מרוויחה מכל המדינות באזור.
אוסטרליה הקימה קונסוליה כללית במנאמה שבבחריין בשנת 1964. הקונסוליה ייצגה את אוסטרליה בבחריין ונתנה שירותים קונסולריים מטעמה למשך כ-23 שנים, היא ננטשה בשנת 1986 - ביום שנת החמש עשרה לקבלת העצמאות של בחריין מבריטניה. לאוסטרלים יש גישה לכל הנמלים שבבחריין וספינות אוסטרליות חופשיות לעגון שם מתי שרק יצטרכו.
ביקורים מדרג גבוה

דצמבר 2016 - שגריר אוסטרלי מיוחד לנושא זכויות האדם.
אפריל 2014 - שר התרבות האוסטרלי יחד עם משלחת תעשיינים ממדינתו.
ייצוג

אוסטרליה אינה מיוצגת בבחריין, הן בדרג השגרירות והן בדרג הקונסולרי. השגרירות המייצגת את אוסטרליה בבחריין היא זו הנמצאת בריאד, ערב הסעודית
בחריין אינה מיוצגת באוסטרליה, הן בדרג השגרירות והן בדרג הקונסולרי.
יחסי אוסטרליה–אתיופיה

| יחסי אוסטרליה–אתיופיה |
| --- | --- |
אוסטרליה: אתיופיה


אוסטרליה: אתיופיה
שטח (בקילומטר רבוע)
7,741,228: 1,104,300
אוכלוסייה
26,778,707: 132,911,662
תמ"ג (במיליוני דולרים)
1,723,827: 163,698
תמ"ג לנפש (בדולרים)
64,373: 1,232
משטר
מונרכיה חוקתית פדרלית: רפובליקה פדרלית דמוקרטית

קבלת פנים למושלת הכללית של אוסטרליה קוונטין ברייס בעת ביקורה באתיופיה, 2009
יחסי אוסטרליה–אתיופיה הם יחסי החוץ בין אוסטרליה לאתיופיה.
סקירה כללית

שתי המדינות כוננו יחסים דיפלומטיים בשנת 1965.
הסחר בין אוסטרליה לאתיופיה הוא קטן, אולם אתיופיה ניחנת במשאבים מינרליים והיא מעוניינת בהשקעות דו-צדדיות ובשיתוף מומחיות.
השרה לפיתוח בינלאומי ולאוקיינוס השקט, הסנטורית קונסצ'ה פיירבנטי-ולס, ביקרה באתיופיה בינואר 2017 כדי לצפות בפסגת האיחוד האפריקאי ולפגוש את עמיתיה באתיופיה. היא גם ביקרה בפרויקטים של סיוע באוסטרליה, כולל בית החולים המלין פיסטולה ורטראק (מרכז שיקום לילדים ברחוב) והכריזה על מיליון דולר לפרויקט העצמה מגדרית המנוהל על ידי נציבות האיחוד האפריקאי.
אתיופיה היא באופן קבוע אחת המקבלות הגדולות ביותר של סיוע בפיתוח רשמי. אתיופיה מתמודדת בימים אלו עם בצורת גדולה הקשורה לתנאי מזג האוויר באל ניניו. אוסטרליה מספקת הכשרה המועברת באמצעות מלגות וסיורי לימוד לאתיופיה, עם דגש על תמציות וחקלאות. בית החולים המלין פיסטולה וקרן פרד הולוס, שניהם הוקמו על ידי האוסטרלים, ניהלו מערכות יחסים ארוכות עם אתיופיה וסיפקו שירותים רפואיים נחוצים.
בשנת 2015 מלאו 50 שנה לכינון היחסים הדו-צדדיים בין אוסטרליה לאתיופיה. אוסטרליה עברה למשרד חדש באדיס אבבה ביולי 2014, לאחר שפתחה שגרירות בשנת 2010. אתיופיה מיוצגת על ידי שגריר בקנברה מאז דצמבר 2013.
נציגויות דיפלומטיות

אוסטרליה מחזיקה באתיופיה שגרירות באדיס אבבה.
אתיופיה מחזיקה באוסטרליה שגרירות בקנברה.
יחסי איחוד האמירויות הערביות – סרביה

| יחסי איחוד האמירויות הערביות – סרביה |
| --- | --- |
איחוד האמירויות הערביות: סרביה


איחוד האמירויות הערביות: סרביה
שטח (בקילומטר רבוע)
83,600: 77,474
אוכלוסייה
11,106,647: 6,724,294
תמ"ג (במיליוני דולרים)
504,173: 75,187
תמ"ג לנפש (בדולרים)
45,394: 11,181
משטר
מונרכיה חוקתית פדרלית: רפובליקה

יחסי איחוד האמירויות הערביות–סרביה (בערבית: العلاقات الإماراتية الصربية, בסרבית: Односи Србије и Уједињених Арапских Емирата) הם היחסים הדיפלומטיים הרשמיים בין איחוד האמירויות הערביות ובין הרפובליקה הסרבית. סרביה כחלק מיוגוסלביה, כוננה יחסים דיפלומטיים עם איחוד האמירויות הערביות בשנת 1971. סרביה מיוצגת באיחוד האמירויות הערביות באמצעות שגרירות שהיא מחזיקה בדובאי. איחוד האמירויות הערביות מיוצגת בסרביה באמצעות שגרירות שהיא מחזיקה בבלגרד.
השקעות מטעם איחוד האמירויות

אייר סרביה חברת הדגל וחברת התעופה הגדולה ביותר בסרביה קיבלה הודעה מאיתיחאד אירווייז ב-1 באוגוסט 2013 כי היא מעוניינת בשיתוף פעולה אסטרטגי עם ממשלת סרביה בנוגע לחברה. לאחר ההסכם, ממשלת סרביה החזיקה 51% ממניות החברה ואיתיחאד החזיקה 49% ממניות החברה. חברת אייר סרביה קיבלה את שמה החדש ב-26 באוקטובר 2013 באמצע טיסה מבלגרד לאבו דאבי.
פרויקט "בלגרד על המים" לחידוש ופיתוח העיר בלגרד ובניית גורדי שחקים בגובה מלמעלה ל-180 מטרים בסיטי של העיר.
בשנת 2014 סרביה קיבלה מענק של מיליארד וחמש מאות מיליון דולר אמריקאי לשיתופי פעולה עם איחוד האמירויות.
יחסי איחוד האמירויות הערביות – עיראק

| יחסי איחוד האמירויות הערביות – עיראק |
| --- | --- |
איחוד האמירויות הערביות: עיראק


איחוד האמירויות הערביות: עיראק
שטח (בקילומטר רבוע)
83,600: 438,317
אוכלוסייה
11,106,647: 46,286,779
תמ"ג (במיליוני דולרים)
504,173: 250,843
תמ"ג לנפש (בדולרים)
45,394: 5,419
משטר
מונרכיה פדרלית, מונרכיה נבחרת, מונרכיה חוקתית: רפובליקה פרלמנטרית

יחסי איחוד האמירויות הערביות–עיראק הם היחסים בין איחוד האמירויות הערביות ובין הרפובליקה העיראקית. בין המדינות מתקיימים יחסים טובים. עיראק מחזיקה שגרירות באבו דאבי וקונסוליה בדובאי ולאיחוד האמירויות הערביות יש שגרירות בבגדאד.
בשנת 1991 הצטרפה איחוד האמירויות הערביות למספר מדינות שהתנגדו לפלישת עיראק לכווית ותמך בכוח שלחם בכוחות העיראקיים. בחודש יוני 2008 הודיעה ממשלת עיראק כי איחוד האמירויות הערביות תשלח שגריר לבגדאד תוך מספר ימים. שגריר זה הפך לשגריר הערבי הראשון בעיראק מאז חטיפתו ורציחתו של איהאב אל-שריף ביוני 2005. הכרזה זו נעשתה במהלך ביקור פתע של שר החוץ האמירתי, עבדאללה בן זאיד אאל נהיאן בבגדאד. זו הייתה הפעם הראשונה שבעל תפקיד בכיר מהמפרץ הפרסי מבקר בעיראק מאז מרץ 2003.
ב-31 ביולי 2007 לאחר ניצחונה של עיראק בגביע אסיה העניק מוחמד בן ראשיד אאל מכתום מענק של 5.5 מיליון דולר לנבחרת עיראק בכדורגל על הזכייה הראשונה שלה בכל הזמנים.
יחסי אוסטרליה–בורונדי

| יחסי אוסטרליה–בורונדי |
| --- | --- |
אוסטרליה: בורונדי


אוסטרליה: בורונדי
שטח (בקילומטר רבוע)
7,741,228: 27,830
אוכלוסייה
26,778,707: 14,133,268
תמ"ג (במיליוני דולרים)
1,723,827: 2,642
תמ"ג לנפש (בדולרים)
64,373: 187
משטר
מונרכיה חוקתית פדרלית: רפובליקה

יחסי אוסטרליה–בורונדי הם יחסי החוץ בין אוסטרליה ובורונדי.
סקירה כללית

בשנת 2018 חידשה אוסטרליה את יחסיה הדיפלומטיים עם בורונדי, מה שגרר ביקורת חריפה בקרב פליטים בורונדיים בשל הפרות זכויות אדם חמורות על ידי בורונדי. הפליטים מבורונדי באוסטרליה מוערכים בכמעט 2,120 לפי מפקד האוכלוסין של 2016 שערכה ממשלת אוסטרליה. באוגוסט 2019 פתחה בורונדי קונסוליה בפרת' בהשתתפות משלחת מכובדים מבורונדי, כולל הגברת הראשונה.
נציגויות דיפלומטיות

בורונדי מחזיקה באוסטרליה קונסוליה בפרת'.
אוסטרליה מיוצגת בבורונדי באמצעות הנציבות העליונה שלה בניירובי, קניה.
יום החוב האקולוגי

יום החוב האקולוגי (באנגלית: Earth Overshoot Day), הידוע גם בשם יום סיום המשאבים או יום החריגה, הוא התאריך בו דרישות הצריכה של האנושות עולות על כמות המשאבים שכדור הארץ יכול לחדש באותה השנה. בהסתכלות כלכלית, יום החוב האקולוגי השנתי מייצג את היום בו תם ה"תקציב" השנתי של כדור הארץ, והאנושות נכנסת לגירעון תקציבי סביבתי, ולמעשה צורכת משאבים על חשבון השנים הבאות.
התאריך משתנה משנה לשנה ומחושב על ידי Global Footprint Network, ארגון מחקר סביבתי. בשנת 2024 יום סיום המשאבים נקבע ל-1 באוגוסט.
מטרת חישוב החוב האקולוגי, היא להעלות את המודעות העולמית ל"גירעון האקולוגי" ולעורר פולמוס סביב ההשלכות של חברה אנושית בעלת צמיחה בלתי מוגבלת בעולם מוגבל.
יום החוב האקולוגי מחושב הן ברמה העולמית והן ברמה של כל מדינה ומדינה. למשל, בשנת 2021 יום החוב העולמי צוין בישראל ב-16 באפריל.
חישוב

חישוב תאריך סיום המשאבים נעשה על ידי חלוקת היכולת האקולוגית העולמית (כמות משאבי הטבע שנוצרו על ידי כדור הארץ באותה שנה; באנגלית biocapacity) בטביעת הרגל האקולוגית העולמית והכפלתה ב-365 (366 בשנים מעוברות), מספר הימים בשנה. היכולת האקולוגית היא היכולת של המערכות האקולוגיות לייצר חומרים ביולוגיים המשמשים בני אדם ולספוג את חומרי פסולת שנוצרים על ידי בני אדם.
טביעת הרגל האקולוגית העולמית מחושבת כסך טביעות הרגל האקולוגיות של כל מדינות העולם.
{\frac {\text{world biocapacity}}{\text{world ecological footprint}}}\times 365={\text{EOD}}
| שנה | יום תחילת החוב | שנה | יום תחילת החוב |
| --- | --- | --- | --- |
| 1987 | 23 באוקטובר | 2013 | 1 באוגוסט |
| 1990 | 10 באוקטובר | 2014 | 2 באוגוסט |
| 1995 | 3 באוקטובר | 2015 | 3 באוגוסט |
| 2000 | 22 בספטמבר | 2016 | 3 באוגוסט |
| 2005 | 24 באוגוסט | 2017 | 30 ביולי |
| 2007 | 13 באוגוסט | 2018 | 25 ביולי |
| 2008 | 13 באוגוסט | 2019 | 26 ביולי |
| 2009 | 16 באוגוסט | 2020 | 22 באוגוסט |
| 2010 | 6 באוגוסט | 2021 | 29 ביולי |
| 2011 | 3 באוגוסט | 2022 | 28 ביולי |
| 2012 | 2 באוגוסט | 2023 | 2 באוגוסט |
בשנת 2020 יום החוב האקולוגי חל ב-22 באוגוסט, שלושה שבועות מאוחר יותר מבשנה הקודמת, בעקבות מגפת הקורונה.
רקע

אנדרו סימס ממכון החשיבה הבריטי, הקרן החדשה לכלכלה, פיתח את הרעיון של יום החוב האקולוגי. Global Footprint Network, ארגון שותף בקרן החדשה לכלכלה, לקח על עצמו, מדי שנה, לציין את המודעות למשאבים המוגבלים של כדור הארץ.
לאורך רוב ההיסטוריה, האנושות השתמשה במשאבי הטבע לצרכיה ושחררה פחמן דו-חמצני בקצב שתואם את היכולת של כדור הארץ לייצר ולעבד חומרים. אך בתחילת שנות ה -70 של המאה העשרים, צריכת בני האדם עברה סף קריטי והחלה לעלות על מה שכדור הארץ יכול להפיק.
ביקורת

במאמר שפורסם ב-2013 על ידי חוקרים אמריקאים, נטען כי חישוב טביעות הרגל האקולוגית של מדינות אינו מדויק ועל כן גם חישוב יום החוב האקולוגי אינו מדויק.
הערות שוליים

↑  Shain, Susan; Schwartz, John (2020-08-19). "'Earth Overshoot Day' Is This Week". The New York Times (באנגלית אמריקאית). ISSN 0362-4331. נבדק ב-2020-08-22.
↑  Earth has already exceeded 2024 annual ecological limits – DW – 08/01/2024, dw.com (באנגלית)
↑  Justin Kitzes
Alessandro Galli
Sarah Rizk
Anders Reed
Mathis Wackernagel, Guidebook to the national footprint accounts 2008, Oakland, CA: Global Footprint Network, 2008
↑  גיל דוד, יום החוב האקולוגי (Overshoot Day) של ישראל, באתר גל ירוק, ‏3 באפריל 2021
↑  Florian Schaefer, Ute Luksch, Nancy Steinbach, Julio Cabeça, Jörg Hanauer, Ecological Footprint and Biocapacity, 2006
↑  Past Earth Overshoot Days, Earth Overshoot Day (באנגלית)
↑  Press Release: Earth Overshoot Day is August 22, more than three weeks later than last year, Earth Overshoot Day (באנגלית)
1 2  Earth Overshoot Day, worddisk.com, 2017.
↑  Linus Blomqvist, Barry W. Brook, Erle C. Ellis, Peter M. Kareiva, Does the Shoe Fit? Real versus Imagined Ecological Footprints, PLoS Biology 11, 2013-11-05, עמ' e1001700 doi: 10.1371/journal.pbio.1001700
יאקובלב

ערך זה עוסק בחברת אווירונאוטיקה רוסית. אם התכוונתם למשמעות אחרת, ראו .
| --- | --- |
תיאור (לא חובה)
 נתונים כלליים
 סוג:  ציבורית, נסחרת בבורסה
 מייסדים:  אלכסנדר סרגייביץ' יאקובלב
 תקופת הפעילות:  1934–הווה (כ־90 שנה)
 חברת אם:  אירקוט
 מיקום המטה:  מוסקבה, רוסיה
 בעלות:  תשלובת אירקוט
 ענפי תעשייה:  תעשייה אווירית וביטחונית
 מוצרים עיקריים:  מטוסים אזרחיים וצבאיים
 יו"ר:  אלכסנדר סובוטין
 מנכ"ל:  אולג דמצ'נקו
 עובדים:  311 (נכון ל-2011)
  
 www.yak.ru
 
מטוס יאק-52
יאקובלב חברת כלי טיס (הידועה גם בשם משרד תכנון א.ס. יאקובלב) היא חברה רוסית ליצור, תכנון ועיצוב כלי טיס.
מטוסי יאקובלב זכו לקידומת יאק (ברוסית : Як). המשרד נוסד בשנת 1934 לפי צו של "קומיסריון לתעשייה כבדה" תחת השם OKB‏-115 ואלכסנדר סרגייביץ' יאקובלב מונה למנהלו. במהלך מלחמת העולם השנייה יצר יאקובלב סדרת מטוסי קרב (יאק 1,2,7 ו 9) שהיוו את עמוד השדרה של מטוסי חיל האוויר הסובייטי.
בשנת 1992 התמזג המשרד יחד עם מפעל התעופה של סמולנסק, ליצירת "חברת יאקובלב למטוסים" שהופרטה, וכיום מייצרת כטב"ם סיור בשם "פצ'לה" (דבורה). כמו כן, באותה השנה החברה חתמה על הסכם עם התעשייה האווירית על יצירת מטוס מנהלים "גלקסי" שבוטל בהמשך. בשנת 2005, לאור המצב הכלכלי, צומצם מספר העובדים מכ־1300 ל-311, ורוב הנכסים נמכרו. החל משנת 2005 החברה מהווה חלק מתשלובת "אירקוט" שמרכזה במוסקבה.
דגמי מטוסי יאק

AIR-1
AIR-2, מטוס אימון דו כנפי
AIR-3
AIR-4
AIR-5
AIR-6 (מטוס קל לשימוש כללי)
AIR-17
UT-1 (‏AIR-14, מטוס אימון חד מושבי
UT-2 (AIR-10, YA-20) - מטוס אימון דו מושבי
1940, יאק-1 ‏, מטוס קרב חד מושבי
יאק-2 ,1940, מפציץ
1943, יאק-3 ‏, דגם משופר של יאק-1
יאק-4 ,1940, דגם משופר של יאק-2
יאק-5 ,1941, אבטיפוס לדגם משופר של יאק-1
יאק-6 ,1942, מטוס מטען
יאק-7 ,1942, מטוס קרב חד מושבי ואימון דו מושבי, דגם משופר של יאק-1
יאק-8 ,1942, מטוס תובלה, יאק-6 משופר
1942, יאק-9 ‏, דגם משופר של יאק-1
יאק-10, מטוס קל
יאק-11, 1948, מטוס אימון
יאק-12, מטוס קל
יאק-13, אבטיפוס של יאק-10 משופר
יאק-15, 1946, מטוס הקרב הסילוני הסובייטי הראשון.
יאק-17, 1947, מטוס קרב
יאק-18
יאק-19
יאק-23, מטוס קרב
יאק-24, מסוק תובלה
יאק-25, מטוס יירוט
יאק-26, מפציץ טקטי
יאק-27, מטוס סיור וביון
יאק-28, מטוס קרב הפצצה רב משימתי
יאק 35, מטוס קרב הפצצה
יאק-36, מטוס סילון להדגמת יכולת המראה ונחיתה אנכיות
יאק-38, גרסת ייצור צבאית של ה יאק-36, הופעל מעל סיפון נושאות המטוסים "קייב" ו"מינסק".
יאק-40, מטוס נוסעים אזרחי
יאק-41
יאק-42, מטוס נוסעים אזרחי
יאק-50, אב טיפוס משנת 1949 למטוס קרב, מטוס אווירובטי מ 1975.
יאק-52, מטוס אימון צבאי ואווירובטיקה - 1,800 מטוסים מדגם זה יוצרו ברומניה על ידי חברת איירוסטאר
יאק-54, מטוס אווירובטיקה
יאק-55, מטוס אווירובטיקה מ 1982
יאק-56, מטוס אווירובטיקה
יאק-112, מטוס לשימוש כללי
יאק-130, מטוס לאימון מתקדם - המטוס היחיד הנמצא בייצור (נכון לשנת 2012)
יאק-141, טוען לכתר מטוס ההמראה הקצרה/אנכית העל-קולי הראשון בעולם.
פצ'לה, מטוס סיור בלתי מאויש
פרוריב, מטוס סיור בלתי מאויש
MC-21, מטוס נוסעים
מטוס יאק 11 בישראל

ביום 19 בינואר 1964 ערק הטייס המצרי קפטן מחמוד עבאס חלימי עם מטוס הדרכה מדגם יאק-11 מבסיסו שבין קהיר לבין תעלת סואץ ונחת בשדה התעופה הצבאי חצור. לאחר נחיתתו למד צוות טכני של חיל האוויר את מבנהו ובוצעו בו מספר טיסות הכרות. אולם לאחר מכן הוחלט בחיל האוויר שלא לתת למטוס הכשר טיסה. הוא קורקע והוצב ללא שימוש במשך שנים רבות ליד טייסת התחזוקה של הבסיס. בשנת 1976 גילה מוזיאון התעופה הבריטי עניין במטוס והוא הוחלף ביחד עם מספר טנקי שלל מצריים בתמורה למטוס הרווארד במצב תקין שהוצב במוזיאון חיל האוויר.
ראו גם

תעשיית תעופה ברוסיה